KFC-saak wéér uitgestel | Maroela Media
Stephan Nel, Dicky Junior Van Rooyen, Marius Harding, Ockert Muller en Joshua Schultz in die Pretoria-Noord-landdroshof op 'n vorige geleentheid. (Foto: Maroela Media)
Adv. Nolse Nolte, vir drie van die beskuldigdes, het aan die hof gesê dat hy steeds wag op verdere besonderhede van die staat. Nolte het reeds tydens die beskuldigdes se vorige verskyning gesê hy het die dossier ontvang, maar dat daar vrae is wat nog nie beantwoord is nie.
'n Selfoonvideo van die voorval is wyd op sosiale media versprei en wys hoe die vyf beskuldigdes op 3 Augustus 2017 die egpaar Jacob en Dudu Sono verbaal en fisiek buite 'n KFC in Montana aanrand.
Marius Harding, Stephan Nel, DJ van Rooyen, Ockert Muller en Joshua Schultz staan tereg op aanklagte van poging tot moord, aanranding met die doel om ernstig te beseer en die rig van 'n vuurwapen.
Vier van die beskuldigdes is op borgtog vrygelaat.
Harding bly in aanhouding. Hy is in 2014 in hegtenis geneem op aanklag van aanranding en crimen injuria nadat hy glo drie pompjoggies by 'n vulstasie in Petrus Steyn in die Vrystaat aangerand en hulle verbaal geteister het. Hy staan ook tereg op aanklag van bedrog in 'n afsonderlike saak in KwaZulu-Natal.
Die saak teen die vyf beskuldigdes is tot 23 Oktober uitgestel.
Lees alle vorige berigte oor die KFC-voorval op Maroela Media.
Bekende Pta-arena in ligte laaie
UV verbied alumni om reünie by koshuis te hou
Daar was geen aanranding nie en die saak is opgeblaas. Die paartjie het die mans uitgelok in 'n rasse voorval. Die regstelsel is siek.
hoekom nie die saak afstel nie. Dit kos onnodige geld elke keer se uitstel. Dis in elkgeval Dit was van die begin af onnodig om enige saak te maak, kleinlikheid. Grootmense sorter die saak uit op hul eie.
Sodra n wit persoon betokke is dan kom poging tot moord ter sprake.Maar plaasaanval is net diefstal.